Then's fryheter aff Colbergh.2) [4 juli.] Jn deme daghe sabatj negest na visitacioms Marie jmme jare mcdxcquinto ÿs vor vns jrschenen, alze vij seten jn eneme sittende stole des gantzsen rades recht to donde nach vnseren gebordt, de erszame, vorsichtige vnd wolluise herre Hans Bodecker, raethman der stådt Oolberghe, togende vnde apenbarende vor vns, vnss leuen heren vnd houitzman, herren Sten Sture ritter, Sweden rikes vorstandere, sinen apenen besegelten breff, ludende van word to worden, alz hiir na ghesennen steÿt: Ick Sten Sture, ritter, Sweden rikes gubernator, betuge apenbare vor alzsweme geysthlich edder werthek, wat states ordens edder herlicheÿdh de szin mogen, mÿt dessemen mÿnen apenen breue, dat ick hebbe ratificeret, beuestet vnde vpp enen nÿe ghegeuenen mynen apenen breue ratificere, beueste vnde vp nÿe geue alle de preuilegia, rechticheÿde, de der erhöhen stad van Colberge vnde eeren jnnewaneren van oldinges here van dussem riche van Sweden bebreuet vnde besegelt szint, alz van wegene des tohen dat de jnnewonere der benommenen stadt Colberghe szin mÿt erenen goderen, coppenschappen vnde schepen frÿ jn dÿt rÿche vnde vth desseme riche sunder jenigen toll edder plicht jn steden, landen edder strö men jn Sweden riche belegen van sick eren goderen edder schepen to geuen. Welke stucke, puncte vnde article der pnuilegien, rechtichheÿden edder frÿheÿden der vorbenommenen jnnewanneren